**Κόνιτσα 12/12/2019**

**ΔΕΛΤΙΟ ΤΥΠΟΥ**

ΣΥΓΧΑΡΗΤΗΡΙΑ ΣΤΗΝ ΚΟΝΙΤΣΙΩΤΙΣΣΑ ΕΥΡΙΔΙΚΗ ΚΥΡΙΤΣΗ ΠΟΥ ΔΙΑΚΡΙΘΗΚΕ ΣΤΟ ΠΑΝΕΛΛΗΝΙΟ ΠΡΩΤΑΘΛΗΜΑ ΠΥΓΜΑΧΙΑΣ

Στο Πανελλήνιο Πρωτάθλημα Πυγμαχίας elite ανδρών - γυναικών που διεξήχθη στο κλειστό δημοτικό γυμναστήριο Σπάρτης με συνδιοργάνωση από την Ελληνική Ομοσπονδία Πυγμαχίας, το Δήμο Σπάρτης και την Tsagkrakos boxing academy, διακρίθηκε η Κονιτσιώτισσα Ευριδίκη Κυρίτση και κατέκτησε χρυσό μετάλλιο στην κατηγορία των 69 κιλών.

Πρεμιέρα την Πέμπτη (5/12) για τα Πανελλήνια πρωταθλήματα πυγμαχίας elite ανδρών και γυναικών, που θα διεξαχθούν από τις 5 έως τις 8 Δεκεμβρίου στο κλειστό δημοτικό γυμναστήριο Σπάρτης. Οι αγώνες συνδιοργανώνονται από την Ελληνική Ομοσπονδία Πυγμαχίας, τον Δήμο Σπάρτης και την Tsagkrakos boxing academy.

Οι συμμετέχοντες αναμένεται να προσφέρουν υψηλό θέαμα και συγκινήσεις στο κοινό που θα παρευρεθεί στις εξέδρες του κλειστού γυμναστήριου Σπάρτης.

 Τα προκριματικά θα διεξαχθούν στις 5 και 6 Δεκεμβρίου ενώ στις  7/12  θα πραγματοποιηθούν οι ημιτελικοί αγώνες. Την Κυριακή 8 Δεκεμβρίου είναι προγραμματισμένοι οι μεγάλοι τελικοί του πρωταθλήματος, όπου οι πυγμάχοι θα διεκδικήσουν τον τίτλο του πρωταθλητή, μια θέση στην Εθνική ομάδα και ενδεχομένως μια  ευκαιρία για τους προκριματικούς αγώνες που θα δώσουν το «εισιτήριο» για τους Ολυμπιακούς Αγώνες του Τόκιο το 2020.

Οι διοργανωτές επισημαίνουν ότι οι αγώνες διεξάγονται «2500 χιλιάδες χρόνια μετά την ηρωική Μάχη των Θερμοπυλών και είναι σπουδαία αυτή η συγκυρία για την πόλη».

Το προηγούμενο Πανελλήνιο πρωτάθλημα είχε φιλοξενηθεί στην Πάτρα με νικητή τον Ολυμπιακό αλλά με σπουδαίες επιδόσεις από τους πυγμάχους του Παναθηναϊκού, του ΠΑΟΚ και άλλων συλλόγων της επικράτειας.

 Από το Γραφείο Δημάρχου